《林宗院母挽诗》
宋代·林希逸

鹤发贤哉母，冰清又玉温。早同夫傃隐，晚受子貤恩。

箕笔营新竁，铭文托后村。登堂曾及拜，吟望暗伤魂。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。